**ΤΜΗΜΑ ΕΣΩΤΕΡΙΚΗΣ ΑΡΧΙΤΕΚΤΟΝΙΚΗΣ**

**ΣΧΟΛΗΣ ΕΠΙΣΤΗΜΩΝ ΣΧΕΔΙΑΣΜΟΥ**

**ΔΙΠΑΕ**

**ΕΙΣΗΓΗΤΙΚΗ ΕΚΘΕΣΗ**

**ΥΠΟΨΗΦΙΩΝ ΓΙΑ ΠΡΟΣΛΗΨΗ ΕΝΤΕΤΑΛΜΕΝΩΝ ΔΙΔΑΣΚΟΝΤΩΝ**

**(άρθ. 173 Ν. 4957/22)**

**Γνωστικό αντικείμενο: «ΕΙΚΑΣΤΙΚΑ»**

**A. ΕΙΣΑΓΩΓΗ**

Η παρούσα εισηγητική έκθεση αφορά στην κάλυψη μιας θέσης με γνωστικό αντικείμενο: «ΕΙΚΑΣΤΙΚΑ», βάσει των διατάξεων που αναφέρονται στη σχετική προκήρυξη αρ. πρωτ. 672/18.10.2023, για τη διδασκαλία των μαθημάτων:

1. Βασικές Αρχές Οπτικής Γλώσσας (4 ώρες/ εβδομάδα)» χειμερινό εξάμηνο του Ακαδημαϊκού έτους 2023-2024
2. Εικαστική Σύνθεση Ι (4 ώρες/ εβδομάδα)» χειμερινό εξάμηνο του Ακαδημαϊκού έτους 2023-2024
3. Σκηνογραφία Ι (3 ώρες/ εβδομάδα) εαρινό εξάμηνο του Ακαδημαϊκού έτους 2023-2024

Την εισηγητική έκθεση έχουν συντάξει και υπογράφουν τα μέλη της Τριμελούς Εισηγητικής Επιτροπής, η οποία αποτελείται από μέλη ΔΕΠ του ΔΙΠΑΕ:

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής

Για την κατάληψη της θέσης υπέβαλαν εμπρόθεσμα (5) υποψήφιοι, με αλφαβητική σειρά:

1. (Αριθ. Πρωτ. 715/30.20.2023)
2. (Αριθ. Πρωτ.: 705/30.10.2023)
3. (Αριθ. Πρωτ. 717/ 30.10.2023)
4. (Αριθ. Πρωτ. 718/ 30.10.2023)
5. (Αριθ. Πρωτ.: 706/30.10.2023)

**Β. ΣΥΝΟΠΤΙΚΗ ΠΑΡΟΥΣΙΑΣΗ ΚΑΙ ΑΠΟΤΙΜΗΣΗ ΠΡΟΣΟΝΤΩΝ ΥΠΟΨΗΦΙΩΝ**

**1η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 715/30.10.2023)  παρουσιάζονται συνοπτικά τα παρακάτω.

**Σπουδές**

Η κ. ………………………..  είναι Απόφοιτος του Τµήµατος Εικαστικών και Εφαρμοσμένων Τεχνών, του ΑΠΘ (2018) µε άριστα (9,2), (Πτυχίο Εικαστικού με ειδίκευση στην ζωγραφική), Ενιαίος και Αδιάσπαστος Τίτλος Σπουδών Μεταπτυχιακού Επιπέδου Τµήµατος Εικαστικών και Εφαρμοσμένων Τεχνών, του ΑΠΘ(2018) (Intergrated Master). Είναι κάτοχος του Mεταπτυχιακού Διπλώματος «Σημειωτική, Πολιτισμός, Επικοινωνία» Τμήμα Γαλλικής Γλώσσας και Φιλολογίας του ΑΠΘ με βαθμό πτυχίου άριστα (9,46).

**Διδακτικό έργο**

Από το βιογραφικό σημείωμα δεν παρουσιάζεται διδακτικό έργο σε Ανώτατο Εκπαιδευτικό Ίδρυμα

**Ερευνητική εμπειρία**

Πήρε μέρος σε καλλιτεχνικά δρώμενα και πραγματοποίησε ένα workshop στα πλαίσια προγράμματος ERASMUS (choose your character, wear your mask - GREECE - ROMANIA - TURKEY - U.K. Μάρτιος 2019).

**Επαγγελματικό έργο**

Η υποψήφια παρουσιάζει ικανοποιητικό επαγγελματικό/ καλλιτεχνικό έργο.

Έχει απασχοληθεί ως εκπαιδευτικός εικαστικών μαθημάτων σε εικαστικά εργαστήρια ΔΠΕ Σερρών, Δήμου Θεσσαλονίκης, ΔΠΕ Φθιώτιδας, ΙΕΚ, ΟΑΕΔ Λαμίας, Δήμου Λαμίας, Κοινωφελής Επιχείρηση Δήμου Σερρών ΙΕΚ Σίνδου Κ.Δ.Β.Μ. Σερρών. Επίσης ως σχεδιάστρια ΔΕΔΔΗΕ Α.Ε./Π.Α.ΘΕΣ/ΝΙΚΗΣ, ΚΗ’ Ε.Π.Κ.Α. ΣΕΡΡΩΝ Δ.Ε.Π.Κ.Α. ΣΕΡΡΩΝ και σε ιδιωτικά τεχνικά γραφεία.

Έχει κάνει μια (1) ατομική έκθεση στις Σέρρες και έχει συμμετάσχει σε είκοσι οκτώ (28) ομαδικές εκθέσεις. Έχει σκηνογραφήσει δυο έργα και έχει δουλέψει ως βοηθός σκηνοθέτη σε ένα.

**Δημοσιεύσεις**

Έχει αρκετές αναφορές του καλλιτεχνικού της έργου σε ηλεκτρονικές σελίδες.

**Δημόσια παρουσία & Διακρίσεις, Βραβεία, Υποτροφίες**

Δεν έχουν κατατεθεί.

Λαμβάνοντας υπόψη τα παραπάνω, το συνολικό έργο της **κ. ………………….**  αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση.

**2η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 705/30.10.2023)παρουσιάζονται συνοπτικά τα παρακάτω.

**Σπουδές**

Η κ. …………………………… είναι Απόφοιτος της Παιδαγωγικής Ακαδημίας Θεσσαλονίκης, (1985) με καλώς (8.07), του Τµήµατος Εικαστικών και Εφαρμοσμένων Τεχνών, του ΑΠΘ (1998) µε άριστα (9,1),(Πτυχίο Εικαστικού με ειδίκευση στην ζωγραφική), Ενιαίος και Αδιάσπαστος Τίτλος Σπουδών Μεταπτυχιακού Επιπέδου Τµήµατος Εικαστικών και Εφαρμοσμένων Τεχνών, του ΑΠΘ (1998) (Intergrated Master), Μεταπτυχιακό Δίπλωµα Master in European Fine, Art Winchester School of Art, University of Southampton, UK (1999), Αναγνώριση Ισοτιμιών Τίτλων Καλών Τεχνών Αλλοδαπής, Μ/44/2004 και Διδακτορικό Δίπλωµα Doctor of Philosophy,Wimbledon College of Art, University of Surrey, UK (2004) Αρ. Πράξης Αναγνώρισης 12-367, 11/12/2006, ΔΟΑΤΑΠ

**Διδακτικό έργο**

Έχει διδακτική εμπειρία αυτοδύναμης διδασκαλίας σε προπτυχιακά μαθήματα και έχει διδάξει ένα ευρύ φάσμα από τα μαθήματα του Εικαστικού Τομέα. Πιο αναλυτικά, αναφέρεται ότι η υποψήφια έχει εμπειρία διάρκειας δέκα (10) ακαδ. ετών στο Τμήμα Εσωτερικής Αρχιτεκτονικής, ΔΙΠΑΕ, στο Τμήμα ΕΑΔΣΑ, ΤΕΙ Κεντρικής Μακεδονίας, στο Τμήμα Εσωτερικής Αρχιτεκτονικής, ΠΑΔΑ & στο Τμήμα ΕΑΔΣΑ, ΤΕΙ Αθήνας.

Σε συνάφεια με το γνωστικό αντικείμενο της Σκηνογραφίας έχει διδάξει μαθήματα εφαρμογής της Εικαστικής Παιδείας όπως το μάθημα Εικαστική Σύνθεση ΙΙ (αυτοδύναμη διδασκαλία τα τελευταία 2 χρόνια) και το μάθημα Εικαστικά Θέματα ΙΙΙ που διερευνούν την ευρύτερη περιοχή των ιστορικών και κοινωνικών σηματοδοτήσεων και επικεντρώνεται στην εξοικείωση των φοιτητών με τις εικαστικές τέχνες σαν μία ευρύτατη παρακαταθήκη ιδεών και επικοινωνιακών μεθόδων.

**Ερευνητική εμπειρία**

Η υποψήφια παρουσιάζει ιδιαίτερα ικανοποιητική ερευνητική και επιστημονική δραστηριότητα πάνω  στα θέματα κυρίως της Τέχνης και μερικώς της Αρχιτεκτονικής. Έχει συμμετάσχει σε ένα εργαστήριο με τον Γιάννη Κουνέλη στο πλαίσιο του οργανισμού "Θεσσαλονίκη, Πολιτιστική Πρωτεύουσα της Ευρώπης".

**Επαγγελματικό έργο**

Η υποψήφια παρουσιάζει πλούσιο επαγγελματικό και καλλιτεχνικό έργο.

Έχει επιμεληθεί ως κύρια επιμελήτρια εικαστικές εκθέσεις συνολικά πέντε (5) εκθέσεις και έχει επιμεληθεί τα κείμενα των εκθέσεων.

Έχει έξι (6) ατομικές εκθέσεις και έχει συμμετάσχει σε εβδομήντα τρεις (74) συνολικά ομαδικές εκθέσεις.

**Δημοσιεύσεις**

Η υποψήφια είναι συγγραφέας τριών (3) δημοσιεύσεων σε  επιστημονικά περιοδικά με κριτές και μια (1) δημοσίευση σε πρακτικά συνεδρίων με κριτές.

Έχει δέκα επτά (17) αναφορές του καλλιτεχνικού της έργου σε Καταλόγους Εκθέσεων, δέκα επτά (17) αναφορές του καλλιτεχνικού της έργου σε επιστημονικά περιοδικά και πάρα πολλές (πάνω από εκατό) αναφορές του καλλιτεχνικού της έργου σε ηλεκτρονικές σελίδες.

**Δημόσια παρουσία & Διακρίσεις, Βραβεία, Υποτροφίες**

Η υποψήφια έχει τέσσερις ακαδημαϊκές παρουσιάσεις σε Ανώτατα Εκπαιδευτικά Ιδρύματα

Έχει δυο Υποτροφίες **AHRB** [Αrt and Humanities Research Board], Μ. Βρετανία, για την περάτωση διδακτορικής έρευνας) & **ΙΚΥ** [Ίδρυμα Κρατικών Υποτροφιών] Υποτροφία τρία έτη για μεταπτυχιακές σπουδές στο εξωτερικό και **1ο βραβείο** σε διαγωνισμό ζωγραφικής.

Λαμβάνοντας υπόψη τα παραπάνω, το συνολικό έργο της **κ. ……………………….** αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση και συγκεκριμένα για το μάθημα Σκηνογραφία Ι.

**3η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 712/30.10.2023) παρουσιάζονται συνοπτικά τα παρακάτω.

**Σπουδές**

Η κ. ………………….. είναι απόφοιτος του Τµήµατος Αρχιτεκτόνων του ΑΠΘ (2009) και Ενιαίο και Αδιάσπαστο Τίτλο Σπουδών Μεταπτυχιακού Επιπέδου (Intergrated Master) (2009) από το Τμήμα Αρχιτεκτόνων Μηχανικών  του ΑΠΘ, απόφοιτος του Τμήματος Ανακαίνισης και Αποκατάστασης Κτιρίων του Πανεπιστημίου Πελοποννήσου Πάτρας (2004). Διδακτορικό Δίπλωµα µε «άριστα» παµψηφεί στο Τµήµα Αρχιτεκτόνων ΑΠΘ (2019) και υποτροφία Μεταδιδακτορικής Έρευνας στο πλαίσιο της «Προκήρυξης Υποτροφιών Εκπόνησης Πρωτότυπου Καλλιτεχνικού/Αρχιτεκτονικού Έργου σε επίπεδο αντίστοιχο της εκπόνησης Μεταδιδακτορικής Έρευνας της Επιτροπής Ερευνών ΑΠΘ 2019 για τα Τμήματα της Σχολής Καλών Τεχνών και το Τμήμα Αρχιτεκτόνων (2021).

**Διδακτικό έργο**

Έχει διδακτική εμπειρία αυτοδύναμης διδασκαλίας σε προπτυχιακά μαθήματα. Πιο αναλυτικά, αναφέρεται ότι η υποψήφια έχει εμπειρία διάρκειας δύο (2) ακαδ. ετών (2021-22, 2022-23) με αυτοδύναµη διδασκαλία των εξαμηνιαίων µαθημάτων *Αρχιτεκτονική Σύνθεση Εσωτερικών Χώρων V (χειμερινό εξάμηνο) και Σκηνογραφία Ι (εαρινό εξάμηνο)* στο Τμήμα Εσωτερικής Αρχιτεκτονικής του ΔιΠαΕ (Σέρρες) και αυτοδύναμη διδασκαλία του εξαμηνιαίου μαθήματος *Σκηνογραφία ΙΙ (*χειμερινό εξάμηνο 2022-23)τουίδιου Τμήματος*.*

Επιπρόσθετα, η κ. …………………..έχει την εμπειρία επίβλεψης τεσσάρων (4) προπτυχιακών ερευνητικών εργασιών και συνεπίβλεψης τριών (3) προπτυχιακών διπλωματικών εργασιών στο Τμήμα Εσωτερικής Αρχιτεκτονικής του ΔιΠαΕ (Σέρρες).

**Ερευνητική εμπειρία**

Η υποψήφια παρουσιάζει ιδιαίτερα ικανοποιητική ερευνητική και επιστημονική δραστηριότητα πάνω  στα θέματα κυρίως της Αρχιτεκτονικής Σύνθεσης. Έχει συμμετοχή σε ένα (1) ερευνητικό πρόγραμμα (μεταδιδακτορική έρευνα).

**Επαγγελματικό έργο**

Η υποψήφια παρουσιάζει ικανοποιητικό αρχιτεκτονικό έργο ως ελεύθερη επαγγελματίας και έχει συμμετοχές σε δέκα (10) αρχιτεκτονικούς διαγωνισμούς.

**Δημοσιεύσεις**

Η υποψήφια είναι συγγραφέας ενός (1) κεφαλαίου σε συλλογικό τόμο, έξι (6) δημοσιεύσεων σε  επιστημονικά περιοδικά με κριτές, δέκα (10) δημοσιεύσεων σε πρακτικά συνεδρίων με κριτές. Επίσης, έχει υποβάλλει προς αξιολόγηση (under evaluation 2023) ένα (1) κεφάλαιο σε συλλογικό τόμο και μία (1) επιστημονική δημοσίευση.

**Δημόσια παρουσία & Διακρίσεις, Βραβεία, Υποτροφίες**

Η υποψήφια έχει λάβει μία (1) υποτροφία, ένα (1) βραβείο για το διεπιστημονικό έργο της ως αρχιτέκτονας, τρία (3) βραβεία και δύο (2) επαίνους για προπτυχιακή καλλιτεχνική δραστηριότητα. Έχει οργανώσει ένα (1) αρχιτεκτονικό workshop, έχει δεκατέσσερις (14) συμμετοχές σε συνέδρια (µε κριτές) και σε επτά (7) αρχιτεκτονικά workshops. Κατά την εκπόνηση της διδακτορικής και της μεταδιδακτορικής έρευνας συμμετείχε στην προετοιμασία και διεξαγωγή εργαστηρίων αρχιτεκτονικής σύνθεσης και θεωρητικών μαθημάτων στο Τμήμα Αρχιτεκτόνων της Πολυτεχνικής Σχολής του Αριστοτελείου Πανεπιστημίου Θεσσαλονίκης με διαλέξεις και καθοδήγηση των φοιτητών/τριων. Είναι μέλος σε ακαδημαϊκές επιτροπές αξιολόγησης και καλλιτεχνικές επιτροπές αξιολόγησης.

Λαμβάνοντας υπόψη τα παραπάνω, το συνολικό έργο της κ. **…………………..** αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση και συγκεκριμένα για το μάθημα Σκηνογραφία Ι

.

**4ος Υποψήφιος (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από κ. (Αριθ. Πρωτ.: 718/30.10.2023) παρουσιάζονται συνοπτικά τα παρακάτω.

**Σπουδές**

Ο κ. ………………….. είναι Απόφοιτος του Τµήµατος Εικαστικών και Εφαρμοσμένων Τεχνών, του ΑΠΘ (2010) µε άριστα (9,51),(Πτυχίο Εικαστικού με ειδίκευση στην ζωγραφική), Ενιαίος και Αδιάσπαστος Τίτλος Σπουδών Μεταπτυχιακού Επιπέδου Τµήµατος Εικαστικών και Εφαρμοσμένων Τεχνών, του ΑΠΘ (2010) (Intergrated Master), Είναι κάτοχος του Mεταπτυχιακού Διπλώματος «Τέχνη και Δημόσια Σφαίρα» του Τµήµατος Εικαστικών και Εφαρμοσμένων Τεχνών, του ΑΠΘ με βαθμό πτυχίου άριστα (9,42).

**Διδακτικό έργο**

Έχει διδακτική εμπειρία αυτοδύναμης διδασκαλίας σε προπτυχιακά μαθήματα. Πιο αναλυτικά, αναφέρεται ότι ο υποψήφιος έχει εμπειρία διάρκειας ενός (1) εξαμήνου του ακαδ. έτους (2022-23) με αυτοδύναµη διδασκαλία του εξαμηνιαίου μαθήματος *Ζωγραφική 4* στο Τμήμα Εικαστικών και Εφαρμοσμένων Τεχνών, του ΑΠΘ και ενός (1) εξαμήνου του ακαδ. έτους (2017-18) του εξαμηνιαίου εργαστηριακού μαθήματος *Πλαστικής στο* ΤμήμαΕσωτερικής Αρχιτεκτονικής Διακόσμησης και Σχεδιασμού Αντικειμένων του ΤΕΙ Κεντρικής Μακεδονίας.

Επίσης έχει Επικουρικό διδακτικό έργο (2021) σε πλαίσιο Ανταποδοτικής Υποτροφίας (Ε.Λ.Κ.Ε. Α.Π.Θ) με γνωστικό αντικείμενο «Ψηφιακά Μέσα – Ψηφιακός Σχεδιασμός» Εργαστήριο Νέων Μέσων Εικαστικών Τεχνών, Τμήμα Εικαστικών και Εφαρμοσμένων Τεχνών, του ΑΠΘ.

**Επαγγελματικό έργο**

Ο υποψήφιος παρουσιάζει ικανοποιητικό επαγγελματικό/ καλλιτεχνικό έργο

Έχει απασχοληθεί ως εκπαιδευτικός εικαστικών μαθημάτων και σχεδιασμού σε ιδιωτικό φροντιστήριο.

Έχει δυο (2) ατομικές εκθέσεις στη Θεσσαλονίκη και έχει συμμετάσχει σε τουλάχιστον δέκα έξι (16) ομαδικές εκθέσεις .

**Δημοσιεύσεις**

Έχει πολλές αναφορές του καλλιτεχνικού του έργου σε έντυπα, εφημερίδες, ηλεκτρονικές σελίδες και σε καταλόγους εκθέσεων.

**Δημόσια παρουσία & Διακρίσεις, Βραβεία, Υποτροφίες**

Ο υποψήφιος έχει λάβει μία (1) ανταποδοτική υποτροφία, ΕΛΚΕ ΑΠΘ για επικουρικό διδακτικό έργο (2021) όπως έχει αναφερθεί και προηγουμένως.

Ως φοιτητής έχει πάρει το 2011 Β’ βραβείο 6ης Μπιενάλε Φοιτητών των Σχολών Καλών Τεχνών της Ελλάδος και το 2009 Ετήσια υποτροφία του ΙΚΥ.

Λαμβάνοντας υπόψη τα παραπάνω, το συνολικό έργο του **κ. ……………………..** αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση και συγκεκριμένα για τα μαθήματα Βασικές Αρχές Οπτικής Γλώσσας, Εικαστική Σύνθεση Ι

**5η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 706/30.10.2023)παρουσιάζονται συνοπτικά τα παρακάτω.

**Σπουδές**

Η κ. …………………………..είναι απόφοιτος της Σχολής Γραφικών και Διακοσμητικών Τεχνών ΤΕΙ Αθήνας, Τμήμα Διακοσμητών (1983) με Λίαν καλώς (8.40), του Τμήματος Αρχιτεκτονικής, του ΑΠΘ (1986) µε Άριστα (9,0),Ενιαίος και Αδιάσπαστος Τίτλος Σπουδών Μεταπτυχιακού Επιπέδου Τµήµατος Αρχιτεκτονικής, του ΑΠΘ (1986) (Intergrated Master), Τίτλος Σπουδών Μεταπτυχιακού ΔΙΠΑΕ, «Επεμβάσεις σε υφιστάμενα κτίρια και αστικά σύνολα : Eνισχύσεις, επανάχρση και χωρικές αναπλάσεις»(2019) με Άριστα (9,06)

**Διδακτικό έργο**

Έχει διδακτική εμπειρία αυτοδύναμης διδασκαλίας σε προπτυχιακά μαθήματα. Πιο αναλυτικά, αναφέρεται ότι η υποψήφια έχει συνεχή εμπειρία διάρκειας από την ίδρυση του τμήματος το 2009 έως το 2022 εννέα (13) ακαδ. ετών στο Τμήμα Εσωτερικής Αρχιτεκτονικής, ΔΙΠΑΕ, στο Τμήμα ΕΑΔΣΑ, ΤΕΙ Κεντρικής Μακεδονίας,στα μαθήματα :

α. «Βασικό Σχέδιο» που μετονομάστηκε «Βασικές αρχές οπτικής επικοινωνίας» για 13 εξάμηνα, (διδάσκει το μάθημα από την αρχή της δημιουργίας του Τμήματος)

β. «Ελεύθερο Σχέδιο I», για 1 εξάμηνο

γ. «Ελεύθερο Σχέδιο II»,για 2 εξάμηνα

δ. «Πλαστική Μακέτα», για 4 εξάμηνα

ε. «Ρυθμολογία επίπλου», 1 εξάμηνο

στ. «Αρχιτεκτονική εσωτερικού Χώρου Ι (κατοικία)», για 4 εξάμηνα

ζ. «Αρχιτεκτονική εσωτερικού Χώρου III» 1 εξάμηνο

η.«Αρχιτεκτονική εσωτερικού Χώρου VΙΙΙ», 1 εξάμηνο

θ.«Διαμόρφωση Παραδοσιακών Κτιρίων», 1 εξάμηνο

Επιπρόσθετα, η κ. Χ. ………………. έχει την εμπειρία επίβλεψης τουλάχιστον τριάντα (30) προπτυχιακών διπλωματικών εργασιών στο Τμήμα Εσωτερικής Αρχιτεκτονικής του ΔιΠαΕ και στο Τμήμα Εσωτερικής Αρχιτεκτονικής, Διακόσμησης & Σχεδιασμού Αντικειμένων (ΤΕΙ Σέρρες).

**Ερευνητική εμπειρία**

Η υποψήφια παρουσιάζει ιδιαίτερα ικανοποιητική ερευνητική και επιστημονική δραστηριότητα πάνω  στα θέματα της Αρχιτεκτονικής και Σχεδιασμού Εσωτερικών Χώρων. Έχει συμμετάσχει σε μελέτη αναστήλωσης στη Δ. Πολιορκητού στο πλαίσιο του οργανισμού "Θεσσαλονίκη, Πολιτιστική Πρωτεύουσα της Ευρώπης" και σε ένα ερευνητικό έργο του ΑΠΘ (ΕΡΕΥΝΗΤΙΚΟ ΕΡΓΟ 0374, 1997)

**Επαγγελματικό έργο**

Η υποψήφια παρουσιάζει πλούσιο επαγγελματικό έργο από το 1986 (37 χρόνια)

Έχει ασχοληθεί με την σύνταξη ιδιωτικών και δημόσιων μελετών σε ιδιωτικό αρχιτεκτονικό γραφείο.

**Δημοσιεύσεις**

Έχει εννέα (9) δημοσιεύσεις του αρχιτεκτονικού και διακοσμητικού της έργου σε αρχιτεκτονικά περιοδικά .

**Δημόσια παρουσία & Διακρίσεις, Βραβεία, Υποτροφίες**

Έχει λάβει μέρος σε δύο (2) ομαδικές εκθέσεις αρχιτεκτονικού έργου και στη

 Β' ΒΙΕΝΝΑLE ΝΕΩΝ ΚΑΛΛΙΤΕΧΝΩΝ ΕΥΡΩΠΑΪΚΩΝ ΧΩΡΩΝ ΤΗΣ ΜΕΣΟΓΕΙΟΥ

Η υποψήφια έχει (2) συμμετοχές και βραβεύσεις σε αρχιτεκτονικούς διαγωνισμούς σαν αρχιτέκτων μηχανικός.

\_ Β΄ Βραβείο στο διαγωνισμό « Λουτρόπολη της Νέας Απολλωνίας»

\_ Α Επαινος στο διαγωνισμό « Αναβάθμιση των Ιαματικών Πηγών της νήσου Ικαρίας»

Και τρεις (3)συμμετοχές και βραβεύσεις σε αρχιτεκτονικούς διαγωνισμούς σαν φοιτήτρια, σαν συνεργάτης του αρχιτεκτονικού γραφείου Τζώνος-Χόϊπελ-Χόϊπελ

\_ Γ’ Βραβείο στο διαγωνισμό «Πολιτιστικό Κέντρο και Δημαρχείο Λάρισας»

\_ Ε΄ Βραβείο στο διαγωνισμό « Αρχαιολογικό & Βυζαντινό Μουσείο της Λάρισας»

\_ Β΄ Βραβείο στο διαγωνισμό «Πολιτιστικό κέντρο Λευκάδας»

Εισήχθη ως αριστούχος της Σχολής Γραφικών και Διακοσμητικών Τεχνών Τ.Ε.Ι. Αθήνας στο δεύτερο έτος του Τμήματος Αρχιτεκτονικής της Πολυτεχνικής Σχολής του Α.Π.Θ.

Λαμβάνοντας υπόψη τα παραπάνω, το συνολικό έργο της **κ. …………………** αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση και συγκεκριμένα για τα μαθήματα Βασικές Αρχές Οπτικής Γλώσσας, Εικαστική Σύνθεση Ι

**Γ. ΣΥΓΚΡΙΤΙΚΗ ΑΞΙΟΛΟΓΗΣΗ ΚΑΙ ΣΥΜΠΕΡΑΣΜΑΤΑ**

Από τους πέντε (5) υποψηφίους αξιολογήθηκαν και οι πέντε (5) οι οποίοι πληρούσαν τους όρους της προκήρυξης.

Όλοι οι υποψήφιοι παρουσιάζουν δραστηριότητες συναφείς με το γνωστικό αντικείμενο της θέσης, με την κ. ……………………………, κάτοχος διδακτορικού, να έχει το μεγαλύτερο επιστημονικό, ερευνητικό και καλλιτεχνικό/επαγγελματικό έργο, με το μεγαλύτερο αριθμό δημοσιεύσεων και ερευνητικών δραστηριοτήτων και πολυετές αυτοδύναμο διδακτικό έργο σε ΑΕΙ και ΑΤΕΙ. Ακολουθεί η κ. (Αριθ. Πρωτ.: 712/30.10.2023), κάτοχος διδακτορικού με ικανοποιητικό επιστημονικό, ερευνητικό, διδακτικό και επαγγελματικό έργο, η κ. (Αριθ. Πρωτ.: 706/30.10.2023) με ικανοποιητικό επιστημονικό και επαγγελματικό έργο, η οποία παρουσιάζει επίσης πολυετές αυτοδύναμο διδακτικό έργο σε ΑΕΙ και ΑΤΕΙ, και στη συνέχεια ο κ. (Αριθ. Πρωτ.: 718/30.10.2023) με καλλιτεχνικό έργο και διδακτική εμπειρία και η κ.**……………**(Αριθ. Πρωτ.: 715/30.10.2023) με καλλιτεχνικό έργο.

Ως εκ τούτου, η Εισηγητική Επιτροπή αξιολόγησης **προτείνει ομόφωνα την επιλογή της υποψήφιας κ. (Αριθ. Πρωτ.: 705/30.10.2023)** για την προκηρυσσόμενη θέση.

**Αξιολογική σειρά:**

1. (Αριθ. Πρωτ.: 705/30.10.2023)
2. (Αριθ. Πρωτ.: 712/30.10.2023)
3. (Αριθ. Πρωτ.:΅706/30.10.2023)
4. (Αριθ. Πρωτ.: 718/30.10.2023
5. (Αριθ. Πρωτ.: 715/30.10.2023

Σέρρες, 3 Νοεμβρίου 2023

Η Εισηγητική Επιτροπή

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής